CELEX: 32021D0813
Language: et
Date: 2021-05-20 00:00:00
Title: Nõukogu otsus (ÜVJP) 2021/813, 20. mai 2021, millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)

21.5.2021   
               
               
                  ET
               
               
                  Euroopa Liidu Teataja
               
               
                  L 180/149
               
            
         NÕUKOGU OTSUS (ÜVJP) 2021/813,
         20. mai 2021,
         millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 22. juulil 2014 vastu otsuse 2014/486/ÜVJP, (1) mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine).
                  
               
                     (2)
                  
                  
                     Nõukogu võttis 13. mail 2019 vastu otsuse (ÜVJP) 2019/761, (2) millega pikendatakse EUAM Ukraine volitusi kuni 31. maini 2021.
                  
               
                     (3)
                  
                  
                     EUAM Ukraine strateegilise läbivaatamise raames leppis poliitika- ja julgeolekukomitee kokku, et EUAM Ukraine kestust tuleks pikendada kuni 31. maini 2024 ning kahe aasta pärast tuleks teha strateegiline hindamine, milles keskendutakse poliitilisele mõõtmele.
                  
               
                     (4)
                  
                  
                     Otsuse 2014/486/ÜVJP kehtivusaega tuleks seetõttu pikendada kuni 31. maini 2024.
                  
               
                     (5)
                  
                  
                     EUAM Ukraine viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2014/486/ÜVJP muudetakse järgmiselt.
            
                        1)
                     
                     
                        Artikli 14 lõikesse 1 lisatakse järgmine lõik:
                        „EUAM Ukraine tegevusega seonduvate kulutuste katmiseks ette nähtud lähtesumma ajavahemikuks 1. juunist 2021 kuni 31. maini 2024 on 88 500 000 eurot.“
                     
                  
                        2)
                     
                     
                        Artikkel 18 asendatakse järgmisega:
                        
                           „Artikkel 18
                           Strateegiline läbivaatamine
                           Pärast 31. maid 2023 tehakse EUAM Ukraine strateegiline hindamine, milles keskendutakse poliitilisele mõõtmele.“
                        
                     
                  
                        3)
                     
                     
                        Artikli 19 teine lõik asendatakse järgmisega:
                        „Seda kohaldatakse kuni 31. maini 2024.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 20. mai 2021
            
               
                  Nõukogu nimel
               
               
                  eesistuja
               
               A. SANTOS SILVA
            
         
         
            (1)  ELT L 217, 23.7.2014, lk 42.
         
            (2)  Nõukogu 13. mai 2019. aasta otsus (ÜVJP) 2019/761, millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (ELT L 125, 14.5.2019, lk 16).